[{"text_idx": "#000002", "text": "Eesti Rahvusraamatukogu 6. korruse na\u0308itusesaalis 6. \u2013 27. oktoobril 2020"}, {"text_idx": "#000003", "text": "2020. aasta EKU\u0308 aastana\u0308itusel \u201cPuust ja punaseks\u201d eksponeeriti valik liikmete uutest ja vanematest teemaga seonduvatest to\u0308o\u0308dest."}, {"text_idx": "#000004", "text": "Traditsioonilises ta\u0308henduses viitab na\u0308ituse pealkiri sellele, et kellelegi tahetakse asju va\u0308ga selgeks ja na\u0308itlikult u\u0308heselt mo\u0303istetavaks teha \u2013 tehakse ette \u201cpuust ja punaseks\u201d. Selle vana u\u0308tluse ta\u0308hendusva\u0308lja saab aga mitmeti laiendada, to\u0303lgendada ja interpreteerida."}, {"text_idx": "#000005", "text": "Puudest saame puitu ja see on skulptoritele u\u0308ks traditsioonilistest materjalivalikutest. Puu, puit ja mets on praegusel ajahetkel u\u0308hiskonna meeltes ja mo\u0303tetes. Nu\u0308u\u0308d, kus keskkonnaga seotud teemadeta ei mo\u0308o\u0308du enam u\u0308kski pa\u0308ev, on nende so\u0303nade ta\u0308hendus aktualiseerunud ning saamas juurde uusi kihte. Puit on ka po\u0303hiline paberitootmise algmaterjal. Paber, millele tru\u0308kitud kogu meie kultuuri kandev kirjaso\u0303na, on aegade muutustes tegemas ruumi digitaalsele infole nii, nagu savitahvlid kunagi tegid ruumi paberilaadsele kirjutusmaterjalile."}, {"text_idx": "#000006", "text": "Puidu kui materjali la\u0308bi leiab na\u0308ituse teema sidususe ka na\u0308ituse toimumise koha, Rahvusraamatukoguga."}, {"text_idx": "#000007", "text": "Punasel va\u0308rvil on ma\u0308a\u0308ratu lai seosteva\u0308li pa\u0308rimuskultuurilisest elujo\u0303ust, seostest vere ja kaitsega kuni okupatsiooniaegse riikliku kohustusliku va\u0308rvini."}, {"text_idx": "#000008", "text": "Skulptorite vo\u0303imalus ko\u0303neleda maailmast ja maailmaga toimub la\u0308bi erinevate materjalide, millel omad ma\u0308lukihid, puiduringid ning muu seosteruum. Individualistlikul ajastul on igau\u0308hel omad arusaamad, teema- ning ro\u0303huasetused, kujundlikud \u201cpunasega\u201d ma\u0308rgitud teemad \u2013 nii u\u0308hiskondlikud kui isiklikud, millele ta\u0308helepanu po\u0308o\u0308rata ning mida esile tuua."}]